GiliGold/VAD_KnessetCorpus huggingface dataset:
יריב לוין:
כן, נקריא את החוק, אבל הדבר המהותי באמת בחוק הזה הוא, כמובן, התאריך.
יריב לוין:
מאחר שאני מבין שכרגע יש הסכמה על 17 במרס, אני מציע שזה התאריך שנאשר כרגע בהכנה לקריאה ראשונה.
יריב לוין:
כולם ילכו לעשות את השבת, וכשנחזור בשבוע הבא ביום שני, אני מקווה שנחזור עם ידיעה ברורה שאנחנו יודעים איפה אנחנו נמצאים.
באסל גטאס:
מה זאת אומרת?
באסל גטאס:
תסביר.
יריב לוין:
למשל, יכול להיות שירצו לעשות איזה שינוי בתאריך.
יריב לוין:
יכול לקרות.
יריב לוין:
זה לא בלתי-מתקבל על הדעת.
באסל גטאס:
אבל לא בכל החוק.
אורי מקלב:
דברים מהותיים, כמו 90 יום.
יריב לוין:
זה בסדר, אבל כרגע אנחנו הולכים ל-17 בחודש.
יריב לוין:
ארבל, תקריאי את הנוסח.
<ארבל אסטרחן:
הכנסת ה-19 תתפזר לפני גמר כהונתה, והבחירות יתקיימו ביום 17 במרס.
<ארבל אסטרחן:
יש שם גם תאריך עברי.
אלכס מילר:
השנה – אל תתבלבלו.
אלכס מילר:
..
קריאה:
התאריך העברי נבדק?
זאב אלקין:
בין פורים לפסח.
<ארבל אסטרחן:
רק אמרו לי בוועדת הבחירות שהבחירות בנציגויות בחו"ל ייצאו על י"ד באדר, פורים.
יריב לוין:
אפשר להזיז את זה.
יריב לוין:
אז הנוסח הוא שהכנסת ה-19 תתפזר לפני גמר כהונתה, והבחירות לכנסת ה-20 יתקיימו ביום 17 במרס, מפורש.
אורי מקלב:
אני מציע שבדיונים בקריאה הראשונה אולי יחשבו על תאריכים אחרים, אז תחליט עכשיו שכל תאריך אחר לא נקרא נושא חדש.
<ארבל אסטרחן:
זה לא נושא חדש.
<ארבל אסטרחן:
זה לב החוק, התאריך.
זאב אלקין:
נדמה לי שאתה הנציג היחיד של האופוזיציה.
זאב אלקין:
זה מרתק.
זאב אלקין:
אני עוד לא זוכר מצבים שעובר חוק להקדמת הבחירות, ורוב האופוזיציה לא נמצאת פה.
זאב אלקין:
כנראה, הרצון באופוזיציה ללכת לבחירות הוא פשוט מרקיע שחקים.
זאב אלקין:
..
אורי מקלב:
יש הסכמה גם עם האופוזיציה על 17 במרס?
אורי מקלב:
הנחתי שיש הסכמה.
זאב אלקין:
תמיד יש יכולת לתקן.
יריב לוין:
חבר הכנסת מקלב, הייתי מבקש להיעזר בך, שתברר לי אצל רבותיך שמבינים ומכירים, איך יצא מצב שזיכו אותי בזה שאני כבר בפעם השנייה מנהל את התהליך הזה, כמו בכנסת הקודמת, ולמעשה אני מנהל אותו בפעם השלישית, כי בכנסת הקודמת כבר ישבתי פה ב-02:00 בלילה בהכנה לקריאה שנייה ושלישית.
יריב לוין:
יש כנראה, ציווי שמזכה אותי בעניין הזה באופן שיטתי.
רוברט אילטוב:
אדוני היושב-ראש, פעם שלישית אתה יושב על החוק לפיזור הכנסת.
רוברט אילטוב:
פעם אחת הצלחת.
רוברט אילטוב:
אף פעם לא הצלחת למנות אותי ליושב-ראש- - -
יריב לוין:
אני מודה.
יריב לוין:
לכן אני אומר שעד יום שני, כשנתכנס כאן שוב - אני מציע שנתאזר בסבלנות.
יריב לוין:
רבותיי, מי בעד למזג את הצעות החוק?
יריב לוין:
מי בעד לאשר אותן לקריאה הראשונה בנוסח כפי שהקראתי?
יריב לוין:
פה אחד אושר לקריאה ראשונה.
יריב לוין:
אני חוזר לנושא השני, הוספת סגנים ליו"ר ועדת הבחירות המרכזית.
<ארבל אסטרחן:
קודם כל, תיקון: זה לא מי שאוטומטית, סגן נוסף זה לסיעה הבאה הגדולה, אלא לסיעות שוועדת הכנסת תקבע.
<ארבל אסטרחן:
הן גם הבאות בתור.
<ארבל אסטרחן:
לגבי מה שהעליתי, שזה בעיקר לשכה ומזכירה, זה לשכה בכנסת – זה לא ששוכרים בניין - מדובר בסך הכול על תקופה של כשלושה חודשים, כי זה כחודשיים לפני הבחירות ועד אחרי פרסום התוצאות.
זאב אלקין:
אסביר לכם מה הרקע לבקשה הזאת.
זאב אלקין:
כידוע, בעקבות התפטרות השר גדעון סער מהכנסת, סיעת ישראל ביתנו קיבלה חבר כנסת נוסף, ובעקבות זה היא עברה את סיעת הבית היהודי במספר חברי הכנסת.
זאב אלקין:
כתוצאה מזה אוטומטית היא נכנסה תחת החוק, וסיעת הבית היהודי נפלה מוועדת הבחירות, למרות שהיתה מיוצגת שם עד לאחרונה.
זאב אלקין:
כתוצאה מזה היא פנתה אליי, וביקשה שבמסגרת סמכויות שקיימות בחוק לוועדת הכנסת, בכל זאת נחזיר אותם חזרה.
זאב אלקין:
הם גם סיעה יותר גדולה מ-10 - תמיד היה נוהג בכנסת, גם בקדנציות הקודמות, שסיעות שיותר מעשרה חברי כנסת, מנסים לתת להם ייצוג בוועדת הבחירות.
זאב אלקין:
אני באתי בדברים גם עם נציגי אופוזיציה, ומהם הגיעה בקשה מקבילה, כי גם שם יש סיעה יותר גדולה מעשרה חברי כנסת, סיעת ש"ס.
זאב אלקין:
ביקשו שאם הולכים למהלך הזה, למרות שהיא מנדט אחד פחות מהבית היהודי, אבל היא עדיין עומדת בכלל הזה של יותר מעשרה חברי כנסת.
זאב אלקין:
לכן זה היה נראה בעיניי הוגן.
זאב אלקין:
דנו בזה גם בהנהלת הקואליציה בשבוע שעבר, כשעוד היתה קואליציה והיו שם הרבה סיעות, וזה אושר פה אחד.
זאב אלקין:
לכן כתוצאה מזה, מגיעה פנייה לוועדת הכנסת, להוסיף פה שני סגנים – אחד לסיעת הבית היהודי ואחד- - -
יריב לוין:
אגב, זה גם שומר על האיזון בין קואליציה לאופוזיציה, כך שעדיין יהיו שלוש סיעות לקואליציה ושלוש לאופוזיציה, כי יש עתיד נמצאת כבר באופוזיציה.
יריב לוין:
רבותיי, מי בעד הבקשה הזאת?
יריב לוין:
אלכס העלה סוגיה – אנחנו אישרנו את המינוי שלך כנציג מטעם ועדת הכספים במקום ראובן ריבלין, אבל העלה אלכס שאלה לגבי המינוי של משה פייגלין בנושא של הייצוג של ישראל ביתנו.
זאב אלקין:
זאת משבצת של הליכוד.
זאב אלקין:
אם אתם רוצים, אני יכול לתת לכם.
זאב אלקין:
לי זה לא משנה.
רוברט אילטוב:
בשני המקרים משבצת של הליכוד?
זאב אלקין:
כן, אבל לא אכפת לי להכניס אתכם במשבצת של הליכוד, אם יש בקשה כזאת, אבל זה חייב להיות מישהו מוועדת חוץ וביטחון.
זאב אלקין:
אז אני מתקן לך את זה על המקום.
יריב לוין:
אז בכל זאת הצלחנו להטיל משימה על רוברט בשלהי הכהונה כאן.
יריב לוין:
אני מודיע פה לפרוטוקול שיושב-ראש הקואליציה ויושב-ראש סיעת הליכוד ביקש על-פי ההסדרים שיש בין סיעות הליכוד וישראל ביתנו לאחר התפצלות הסיעות בכנסת הזו, שעל המקום מטעם ועדת החוץ והביטחון, שבו הוא כיהן, יכהן חבר הכנסת רוברט אילטוב.
יריב לוין:
מי בעד לאשר את הבקשה הזאת?
יריב לוין:
חברים, אני פותח את ישיבת הוועדה, על סדר היום שורה ארוכה של נושאים ערב פיזורה הצפוי של הכנסת.
יריב לוין:
אני מציע, לפי הצעתו של יושב ראש הקואליציה ובקשתו של חבר הכנסת באסל גטאס, אנחנו נתחיל מהסעיף שרשום בסדר היום כסעיף ב': הצעת חוק התפזרות הכנסת התשע"ה-2014 (כ/585), הכנה לקריאה שנייה ושלישית, והקדמת הדיון בה.
יריב לוין:
רבותי, ההצעה, תיכף ארבל תקריא אותה, אומרת משפט אחד, מדובר בקביעת התאריך ליום כ"ו באדר התשע"ה, 17 במרץ 2015.
יריב לוין:
ארבל, אני מציע שתקריאי לפרוטוקול, שיהיה לנו את זה מסודר.
<ארבל אסטרחן:
הצעת חוק התפזרות הכנסת התשע-עשרה, התשע"ה-2014.
<ארבל אסטרחן:
הכנסת התשע-עשרה תתפזר לפני כהונתה והבחירות לכנסת העשרים יתקיימו במועד שאמר יושב ראש הוועדה.
יריב לוין:
כמובן שאני גם מציע, שניתן פטור מחובת הנחה, כדי שנוכל לאשר את זה היום ובכך לסיים את התהליך.
נסים זאב:
אני מבקש הסתייגות.
יריב לוין:
אין בעיה, אתה רוצה הסתייגות?
זאב אלקין:
היה סיכום בין כל ראשי הסיעות, שלחוק הזה לא מגישים הסתייגויות.
נסים זאב:
לא, אני מבקש זכות דיבור.
זאב אלקין:
בקשת דיבור אתה יכול.
יריב לוין:
בקשת דיבור, בסדר.
<ארבל אסטרחן:
אני מזכירה, שזה צריך לעבור עם רוב של לפחות 61, בקריאה השלישית.
רות קלדרון:
אדוני היושב ראש, אני מבקשת בקשת דיבור.
יריב לוין:
אני רוצה לבקש, שלא נשבור את המסורת, שהיתה לנו בכנסת הזאת וגם בקודמותיה, בטח לא בחוק התפזרות הכנסת, שחבר הכנסת זאב יהיה הדובר האחרון, כמו שאנחנו תמיד מקפידים.
נסים זאב:
אדוני היושב ראש, אני מבקש לדעת, זה חוק שמאגד את כל החוקים?
יריב לוין:
טוב רבותי, מי בעד הצעת חוק התפזרות הכנסת התשע-עשרה, התשע"ה-2014, לקריאה שנייה ושלישית?
יריב לוין:
בעד פה אחד, אין מתנגדים, אין נמנעים, אושר.
יריב לוין:
מי בעד לתת פטור מחובת הנחה לחוק התפזרות הכנסת התשע-עשרה?
יריב לוין:
בעד פה אחד, אין מתנגדים, אין נמנעים, אושר פה אחד.
יריב לוין:
<
יריב לוין:
בהצעת חוק להסדר התדיינות בסכסוכי משפחה, התשע"ד-2014 (מ/885)>
יריב לוין:
אני עובר עכשיו לנושאים שנוגעים לבקשות פטור מחובת הנחה.
יריב לוין:
חלק מהנושאים, אני מתבקש על ידי ועדת ההסכמות להוריד מסדר היום.
יריב לוין:
מה שנשאר על סדר היום: הצעת חוק להסדר התדיינות בסכסוכי משפחה, התשע"ד-2014.
יריב לוין:
הצעה שהסתיימה, כל ההצעות האלה הסתיימו ורוצים להעביר אותן טרם שהכנסת תתפזר.
יריב לוין:
מי בעד לאשר את הפטור מחובת הנחה להצעת חוק להסדר התדיינות בסכסוכי משפחה, התשע"ד-2014.
יריב לוין:
בהצעת חוק יסודות התקציב (תיקון מס' 46) (שינויים בתקציב הביטחון), התשע"ה-2014 (כ/583).
יריב לוין:
אני עובר לנושא הבא: הצעת חוק יסודות התקציב (תיקון מס' 46) (שינויים בתקציב הביטחון), התשע"ה-2014 (כ/583).
יריב לוין:
מי בעד לאשר את הפטור?
יריב לוין:
5 בעד, 3 מתנגדים, אין נמנעים, אושר.
יריב לוין:
בהצעת חוק למניעת הסתננות ולהבטחת יציאתם של מסתננים ועובדים זרים מישראל (תיקוני חקיקה והוראות שעה), התשע"ה-2014 (מ/904)>
יריב לוין:
אני עובר להצעת החוק הבאה:
יריב לוין:
הצעת חוק למניעת הסתננות ולהבטחת יציאתם של מסתננים ועובדים זרים מישראל (תיקוני חקיקה והוראת שעה), התשע"ה-2014 (מ/904).
יריב לוין:
מי בעד החוק הזה?
יריב לוין:
בעד – 9
יריב לוין:
9 בעד, 2 נגד, אין נמנעים, אושר.
יריב לוין:
בהצעת חוק המכר (דירות) (הבטחת השקעות של רוכשי דירות) (תיקון מס' 8) (התחדשות עירונית), התשע"ה-2014 (כ579)>
יריב לוין:
אנחנו עוברים להצעה הבאה: הצעת חוק המכר (דירות) (הבטחת השקעות של רוכשי דירות) (תיקון מס' 8) (התחדשות עירונית), התשע"ה-2014 (כ/579).
יריב לוין:
בעד – 7
יריב לוין:
בעד 7, נגד אין, נמנעים אין, אושר.
יריב לוין:
בהצעת חוק פיקוח על בתי ספר (תיקון מס' 8), התשע"ה-2014 (פ/2070/19)>
יריב לוין:
ההצעה הבאה: הצעת חוק פיקוח על בתי ספר (תיקון מס' 8), התשע"ה-2014 (פ/2070/19).
יריב לוין:
9 בעד, אין מתנגדים, אין נמנעים, אושר.
יריב לוין:
הצעת חוק איסור אלימות בספורט (תיקון) (הגברת האכיפה), התשע"ה-2014 (פ/2625/19)>
יריב לוין:
אני עובר לנושא הבא: הצעת חוק איסור אלימות בספורט (תיקון) (הגברת האכיפה), התשע"ה-2014 (פ/2625/19), מי בעד?
יריב לוין:
בעד רוב, נגד אין, נמנעים אין, אושר פה אחד.
יריב לוין:
הצעת חוק זכויות החולה (תיקון מס' 8), התשע"ה-2014 (כ/578)>
יריב לוין:
אני עובר להצעה הבאה: הצעת חוק זכויות החולה (תיקון מס' 8), התשע"ה-2014 (כ/578).
יריב לוין:
הצעת חוק טיפול בחולי נפש (תיקון מס' 8), התשע"ה-2014 (מ/673)>
יריב לוין:
אנחנו עוברים להצעה הבאה – אנין מבין, שהצעת חוק הביטוח הלאומי (תיקון מס' 161), התשע"ה-2014, יורדת.
יריב לוין:
מעניין מי הסיעה שהתנגדה.
קארין אלהרר:
מי הסיעה שהתנגדה?
יריב לוין:
אני לא יודע.
יריב לוין:
בינתיים אני עובר להצעה הבאה: הצעת חוק טיפול בחולי נפש (תיקון מס' 8), התשע"ה-2014 (מ/673), מי בעד?
יריב לוין:
הצעת חוק הדואר (תיקון מס' 12), התשע"ה-2014 (מ/881)>
יריב לוין:
ההצעה הבאה: חוק הדואר (תיקון מס' 12), התשע"ה-2014 (מ881), מי בעד?
יריב לוין:
בעד פה אחד, נגד אין, נמנעים אין, אושר.
יריב לוין:
הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון מס' 5) (איסור הפליה בשל לבישת מדי כוחות הביטחון וההצלה), התשע"ד-2014 (כ/570)>
יריב לוין:
ההצעה הבאה: הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון מס' 5) (איסור הפליה בשל לבישת מדי כוחות הביטחון וההצלה), התשע"ד-2014, (כ/570).
יריב לוין:
הצעת חוק מימון מפלגות (תיקון - הלוואות ומימון), התשע"ה-2014 (פ/292019)>
יריב לוין:
אני עובר להצעה הבאה: חוק מימון מפלגות (תיקון – הלוואות ומימון), התשע"ה-2014 (2920/19).
יריב לוין:
חבר הכנסת אלקין, חוק מימון מפלגות כרגע עומד לקריאה ראשונה.
יריב לוין:
אז אנחנו מאשרים לו פטור בקריאה השנייה והשלישית, במידה ויאושר כמובן.
יריב לוין:
רבותי, הצעת חוק הביטוח הלאומי (תיקון מס' 161), זה החוק המכונה חוק לבנת פורן, לכן הוא ירד מסדר היום, על פי ההנחיה של ועדת ההסכמות.
קארין אלהרר:
אפשר לדעת מי?
קארין אלהרר:
מה, זה חסוי?
קארין אלהרר:
איפה הדמוקרטיה, היא הולכת לאיבוד?
זאב אלקין:
יושב ראש הוועדה, כדי לאפשר לו להידבר ולהציל את החוק, יודע מי הסיעה שהתנגדה, הוא עוסק בהידברות כרגע.
יריב לוין:
אני כמובן אומר, שבמידה ויהיו הסכמות על חוקים נוספים, אני אכנס את הוועדה ללא דיחוי.
יריב לוין:
כאן לא תהיה הבעיה.
יריב לוין:
<סדרי עבודת הכנסת והוועדות בפגרת הבחירות>
יריב לוין:
סעיף ג': סדרי עבודת הכנסת והוועדות בפגרת בחירות – אני אומר לפרוטוקול, אין לנו כרגע את הפנייה של יושב ראש הכנסת, לכן הנושא הזה יידחה לישיבה אחרת.
יריב לוין:
<בקשת חברי הכנסת אברהים צרצור, מסעוד גנאים, וטאלב אבו עראר בדבר שינויים בהרכב הסיעתי של סיעת רע"מ- תע"ל>
יריב לוין:
אנחנו עוברים לבקשה של חברי הכנסת אברהים צרצור, מסעוד גנאים וטאלב אבו עראר בדבר שינויים בהרכב הסיעתי של סיעת רע"מ-תע"ל.
יריב לוין:
מי מציג?
יריב לוין:
חבר הכנסת צרצור, בבקשה.
אברהים צרצור:
יושב ראש סיעת רע"מ-תע"ל-מד"ע מיוצגת היום על ידי ארבעה חברי כנסת, גם על ידי ארבע מפלגות, שכל מפלגה מיוצגת על ידי חבר כנסת אחד.
אברהים צרצור:
שני חברי כנסת, חבר הכנסת מסעוד גנאים וחבר הכנסת טאלב אבו עראר, החליטו להצטרף לרשימה שאני עומד בראשה, רשימת האיחוד הערבי, זאת רשימת רע"מ.
אברהים צרצור:
על כן, הסיעה שלנו תהיה, לאחר החלטת ועדת הכנסת, כדלקמן: הסיעה תישאר אותה סיעה, שלושה חברי כנסת יהיו נציגים של רשימת האיחוד הערבי.
אברהים צרצור:
תע"ל מיוצגת על ידי חבר הכנסת טיבי.
יריב לוין:
ארבל, הערות, התייחסויות, הסברים.
<ארבל אסטרחן:
זו קונסטרוקציה אפשרית אבל קצת מוזרה ואני לא זוכרת ממש כמותה.
<ארבל אסטרחן:
יש לנו ארבע מפלגות, שמיוצגת בסיעה אחת ולכן, בשביל שמפלגה אחת תוכל לייצר שלושה חברי כנסת, עושים כאן איזשהו הליך של התפלגות מתוך הסיעה, והתמזגות חזרה מתוך הסיעה, כאשר הבקשה היא, שההתמזגות תהיה לתוך אחת משתי המפלגות שנותרו בתוך הסיעה.
<ארבל אסטרחן:
בסדר, זה הליך קצת מוזר, אבל ברגע שיש הסכמה של כולם, אז הוא אפשרי.
<ארבל אסטרחן:
ברור שמאותו רגע, מפלגת רע"מ תמנה שלושה חברי כנסת.
<ארבל אסטרחן:
אני מבינה, שאין שינוי בשם שלה, בבאי הכוח שלה.
אברהים צרצור:
בשום דבר.
<ארבל אסטרחן:
מפלגת תע"ל תמשיך לייצג חבר כנסת אחד – גם שם אין שינוי.
<ארבל אסטרחן:
ובעצם שתי המפלגות האחרות, מד"ע ומל"ע יפסיקו להיות מיוצגות בכנסת.
אברהים צרצור:
בדיוק כך.
<ארבל אסטרחן:
אני רוצה להגיד את ההשלכות, שיהיה ברור לכולם.
<ארבל אסטרחן:
הן בעצם יפסיקו לקבל מימון מפלגות שוטף.
<ארבל אסטרחן:
הן גם לא יקבלו מקדמת מימון לבחירות.
<ארבל אסטרחן:
אבל אם הן יגישו רשימת מועמדים לכנסת הבאה, הן יהיו זכאיות למימון כסיעות שנבחרו לכנסת, יעשו להן ממוצע.
<ארבל אסטרחן:
לעומת זאת, רע"מ תיחשב סיעה שזכתה במנדט אחד בכנסת התשע-עשרה.
אברהים צרצור:
מאה אחוז, כן.
קארין אלהרר:
אדוני היושב ראש, אני מבקשת להגיש רביזיה על חוק מימון מפלגות, שלא הצבעתי עליו.
יריב לוין:
מאה אחוז, לרשום שיש רביזיה על חוק מימון מפלגות.
קארין אלהרר:
גם על החוק של חבר הכנסת מוטי יוגב.
יריב לוין:
החוק של מוטי יוגב לא עלה לדיון, הוא ירד מסדר היום.
יריב לוין:
רבותי, אנחנו מצביעים על בקשת חברי הכנסת אברהים צרצור, מסעוד גנאים וטאלב אבו עראר בדבר שינויים בהרכב הסיעתי של סיעת רע"מ-תע"ל.
יריב לוין:
בעד – 10
יריב לוין:
בעד 10, אין מתנגדים, אין נמנעים, הבקשה אושרה, שיהיה בהצלחה.
יריב לוין:
רבותי, אני עובר לסעיף ה.
יריב לוין:
הקמת ועדת משותפת של ועדת הכלכלה וועדת החינוך, התרבות והספורט, לפי חוק הרשות השנייה לטלוויזיה ורדיו.
יריב לוין:
רבותי, קיבלתי רק עכשיו את ההרכב המוצע של הוועדה, ההרכב הוא בלתי מאוזן ובלתי סביר לצערי, מכיוון שהוא כולל, לשם דוגמה, שני נציגים למפלגת העבודה מתוך עשרה אנשים בלבד, שאחד מהם הוא גם היושב ראש.
יריב לוין:
נדמה לי שזה לא יכול להיות.
יריב לוין:
לכן, מאחר וממילא תהיה לנו עוד ישיבה אחת כדי לאשר לדון ברביזיה ולאשר את נושא סדרי הדיון, אז גם את הנושא הזה אני מעביר לישיבה הבאה.
שולי מועלם-רפאלי:
מי השמות?
יריב לוין:
אני יכול להקריא לכם את השמות שקיבלתי, אבל זה לא יהיה הרכב הוועדה.
אורלי לוי אבקסיס:
מתי תהיה הישיבה הבאה?
יריב לוין:
אני לא יודע, אנחנו נודיע.
יריב לוין:
השמות שקיבלתי הם: אבישי ברוורמן, יצחק וקנין, מיכל רוזין, גילה גמליאל, איילת שקד, יחיאל חיליק בר, עמרם מצנע, רונן הופמן, רות קלדרון ושמעון אוחיון.
יריב לוין:
אבל ברור לגמרי, שהדבר הזה יחייב איזשהו עדכון.
נסים זאב:
אדוני היושב ראש, שאלה, האם לוועדה הזאת יש את הסמכויות לקבוע נושאים או לטפל בנושאים נוספים?
יריב לוין:
תהיה לה סמכות לדון אך ורק באישור ההמלצה החדשה שהונחה על שולחננו על ידי הרשות השנייה לטלוויזיה ורדיו בעניין מתן הקלות לערוץ 10.
נסים זאב:
רק זה?
יריב לוין:
כן, רק זה.
יריב לוין:
זה הנושא היחיד.
יריב לוין:
זה יהיה רק לזה.
יריב לוין:
אני מודיע קודם כל, שחברת הכנסת קארין אלהרר הודיעה, שהיא מושכת את הרביזיה שהיא הגישה בעניין: פטור מחובת הנחה בקריאה השנייה והשלישית לחוק מימון מפלגות.
יריב לוין:
ומשכך, כמובן שהפטור והערר ירד.
יריב לוין:
אנחנו עוברים לשני נושאים שנמצאים כאן על סדר יומנו.
יריב לוין:
הראשון: קביעת ועדה לדיון בהצעת חוק זכויות הדייר בדיור הציבורי (תיקון – סיוע ריאלי בשכר דירה) התשע"ד-2014 (פ/2117/19).
יריב לוין:
התקבל מכתבו של חבר הכנסת חיים כץ, שמוותר על כך שהחוק יהיה בוועדה שבראשותו.
יריב לוין:
משכך, החוק הזה יעבור לדיון בוועדת הכלכלה.
אורי מקלב:
וזה לקריאה שנייה ושלישית?
יריב לוין:
זה להכנה לקריאה ראשונה.
אורי מקלב:
ואתם רוצים עוד להניח את זה?
יריב לוין:
אני לא יודע מה רוצים.
יריב לוין:
אני לא יודע אם זה ייקרה בכלל, אבל זה מה שהתבקשתי לעשות.
יריב לוין:
יש הסכמה בין ראשי הוועדות הרלוונטיות, אז אין לי שום התנגדות לבצע את זה.
יריב לוין:
נמנעים – אין אושר פה אחד
יריב לוין:
בעד פה אחד, אין מתנגדים, אין נמנעים.
יריב לוין:
<ועדה משותפת לוועדת הכלכלה ולוועדת החינוך, התרבות והספורט לפי חוק הרשות השניה לטלוויזיה ורדיו>
יריב לוין:
אני עובר לנושא השני:
יריב לוין:
הקמת ועדה משותפת של ועדת הכלכלה וועדת החינוך, התרבות והספורט, לפי חוק הרשות השנייה לטלוויזיה ורדיו, שנועדה לדון אך ורק בסוגיה – אני מדגיש, הוועדה הזאת תהיה ועדה שדנה אך ורק בסוגיה של אותה החלטה למועצת הרשות השנייה בעניין הקלות לערוץ 10.
יריב לוין:
אני קיבלתי שמות מראשי הוועדות בהרכב שלא היה מקובל לחלוטין וביטא חוסר איזון פוליטי מוחלט.
יריב לוין:
אני גם חושב, בעיקר בתקופה כזאת של בחירות, שהוועדה הזאת תפעל כאשר לשר התקשורת אין יכולת להשפיע השפעה אמתית על מה שקורה שם וקיים חשש, שהמנדט של הוועדה, נמצא אותו בכל מיני מקומות שלא התכוונו אליהם.
יריב לוין:
לכן אני מציע את ההרכב הבא לוועדה, כאשר אני אומר מראש, אני אאפשר איזשהו פרק זמן של כמה שעות ואמתין להגשת רביזיות, אם מישהו ירצה, כדי שלא אואשם שאני עושה פה איזשהו מחטף.
<לאה ורון:
כמה שעות אדוני יאפשר, משום שהוועדה המשותפת צריכה להתכנס עוד היום.
יריב לוין:
אם יודיע לי חבר הכנסת כבל, שאין בדעת אף אחד להגיש רביזיה, אז אני אחתום על ההחלטה, במידה והיא תתקבל כאן.
יריב לוין:
אם לא, אני אצטרך לחכות.
<לאה ורון:
עד איזה שעה אדוני מתכוון לחכות?
יריב לוין:
אם אנחנו עכשיו בשעה שלוש, אז בשעה שמונה.
יריב לוין:
אני מציע את ההרכב הבא: מטעם ועדת הכלכלה: זאב אלקין – היו"ר, חבר הכנסת ברוורמן, חבר הכנסת אילטוב, חברת הכנסת שקד.
יריב לוין:
ומטעם ועדת החינוך: חברי הכנסת מצנע, הופמן, יעקב אשר ומסעוד גנאים.
יריב לוין:
נדמה לי שזה הרכב מאוזן ומשקף את הכנסת במצבה היום.
יריב לוין:
בעד – 3
יריב לוין:
אושר פה אחד, אין מתנגדים, אין נמנעים, תודה רבה, הישיבה נעולה.
אילן גילאון:
בוקר טוב לכולם, אני מתכבד לפתוח את ישיבת ועדת הכנסת.
אילן גילאון:
ביום ה-23 ליולי 2014, התקיים דיון במליאת הכנסת בשלוש הצעות זכויות הדייר בדיור הציבורי (תיקון – סיוע ריאלי בשכר דירה): 1.
אילן גילאון:
(פ/2117) של חברת כנסת אורלי לוי אבקסיס, עברה ביום שני ה-8 לדצמבר 2014, לוועדת הכלכלה.
אילן גילאון:
2. (פ/624) של חבר הכנסת אילן גילאון, שעברה ישירות מהמליאה לוועדת העבודה, הרווחה והבריאות.
אילן גילאון:
יו"ר ועדת העבודה, הרווחה והבריאות, נתן הסכמתו להעברת הצעת החוק של חבר הכנסת אילן גילאון מוועדת העבודה, הרווחה והבריאות לדיון בוועדת הכלכלה.
אילן גילאון:
3.
אילן גילאון:
(פ/620) של חבר הכנסת דב חנין, שממתינה אצלנו לקביעת וועדה.
אילן גילאון:
חבר הכנסת דב חנין, מבקש העברה לוועדת הכלכלה.
אילן גילאון:
א.
אילן גילאון:
להמליץ להכנסת על העברת הצעת החוק של חבר הכנסת אילן גילאון מוועדת העבודה, הרווחה והבריאות לדיון בוועדת הכלכלה.
אילן גילאון:
ב.
אילן גילאון:
לקבוע כי ועדת הכלכלה תדון בהצעת החוק של חבר הכנסת דב חנין.
<ארבל אסטרחן:
אחד זה המלצה למליאה, ואחד זה החלטה.
אילן גילאון:
הצבעה – מי בעד?
אילן גילאון:
מי נגד?
אילן גילאון:
בעד – רוב
אילן גילאון:
נמנעים – אין
אילן גילאון:
פה אחד.
אילן גילאון:
בקשת יושב ראש ועדת החוקה, חוק ומשפט, להקדמת דיון בהצעת חוק זכויות נפגעי עבירה (תיקון מס' 9) (זכותו של נפגע עבירת מין לבחירת מין החוקר), התשע"ה-2014, לפני הקריאה השנייה והשלישית.
<ארבל אסטרחן:
הגיעה לוועדה מכתב מחבר הכנסת מצנע, יו"ר ועדת החינוך התרבות והספורט, לגבי הצעת חוק לעידוד מקצוע ההוראה שעברה אתמול במליאה בקריאה הראשונה, ככל הנראה בטעות יו"ר הישיבה אמר שההצעה תעבור להמשך דיון בוועדה לקיום מעמד האשה.
<ארבל אסטרחן:
אבל זאת טעות, כי לא ניתן במליאה בשלב של הקריאה הראשונה להעביר לוועדה אחרת אלא לזו שהכינה את הצעת החוק.
<ארבל אסטרחן:
לכן, היות והדבר נאמר במליאה, פנו לכאן בשביל להעביר את זה מוועדה לוועדה, אבל בעצם אין צורך, מה שצריך לעשות זה להודיע במליאה, ומזכירת הכנסת תעשה את זה, שההודעה שניתנה אתמול נעשתה בטעות, ובעצם הוועדה מוחזרת לוועדת החינוך להכנה לקריאה שנייה ושלישית.
ירדנה מלר-הורוביץ:
- - - העביר בצורה מובנית לוועדת החינוך, וככה אנחנו עלינו על זה.
ירדנה מלר-הורוביץ:
תודה רבה, ארבל.
אילן גילאון:
תודה רבה.
אילן גילאון:
הישיבה נעולה.
יריב לוין:
אני פותח את ישיבת הוועדה, על סדר יומנו שני נושאים.
יריב לוין:
הנושא הראשון: הצעת חוק מימון מפלגות (תיקון מס' 33 והוראת שעה) (הלוואות ומועדי תשלום המימון), התשע"ה-2014, הכנה לקריאה שנייה ושלישית.
יריב לוין:
אני כבר אומר, על מנת לא לעכב פה את מי שצריך ללכת, שאם יהיה לנו קוורום, נפסיק, נעבור לנושא השני, ונחזור.
יריב לוין:
בדרך הזאת נקצר את התהליך.
יריב לוין:
רבותי, הצעת החוק עברה בוועדה בקריאה ראשונה, בהובלתו של חברי, חבר הכנסת איתן כבל, ואורי מקלב, שאחר כך החליף אותו.
יריב לוין:
הננו כאן בהכנה לקריאה השנייה והשלישית.
יריב לוין:
אמרה לי היועצת המשפטית, שזה החוק שהיא מרגישה הכי שלמה אתו מאז שהיא הגיעה לכנסת, מנוסח כדבעי, ללא שום בעיות חרף הזמן הקצר.
יריב לוין:
אז אם רוצים לעשות איזשהו מקצה שיפורים, תיקונים, עדכון ושינוי, זו ההזדמנות.
יריב לוין:
נמצא כאן שיפמן, שמבחינתי, לצורך העניין הוא מורה ההלכה בנושא הזה.
<ארבל אסטרחן:
אני רוצה להגיד ככה, בעקבות הישיבה, העברנו שוב את הנוסח להערות של חברי הכנסת, של אנשי המפלגות, של מבקר המדינה, ויש גם כמה שינויים, לא רבים, גם כשעבדתי על הנוסח, שאני אגיד אותם כי היתר אלה דברים שנדונו פה באריכות בישיבה אתמול ונכנסו לנוסח שאושר ברוב גדול בקריאה הראשונה.
<ארבל אסטרחן:
אולי אני אגיד במילה אחת לטובת חברי הכנסת שלא היו כאן אתמול בדיון, שמדובר בהצעת חוק גדולה, שמכניסה תיקונים רבים בחוק מימון מפלגות.
<ארבל אסטרחן:
אפשר להגיד, שבגדול, השינויים העיקריים, יוצרים איזשהו מנגנון חדש של הלוואה מטעם המדינה, שתינתן לסיעות שמיוצגות בכנסת.
<ארבל אסטרחן:
יש כל מיני הוראות שבאות להבטיח איך ההלוואה הזאת תוחזר.
<ארבל אסטרחן:
זו הלוואה שתוחזר מכספי המימון השוטף.
<ארבל אסטרחן:
זה תיקון משמעותי אחד.
<ארבל אסטרחן:
תיקון אחר הוא, הקדמת המועדים לתשלום מימון הבחירות.
<ארבל אסטרחן:
אם עד היום היה חלק מסוים, 60% ששולם כמקדמה, חלק אחר ששולם כהשלמת מימון אחרי הבחירות, וחלק אחרון ששולם אחרי קבלת דוח חיובי של מבקר המדינה, מוצע להגדיל את המקדמה, ואת כל יתרת המימון, לשלם מיד לאחר פרסום תוצאות הבחירות.
<ארבל אסטרחן:
איך תובטח האפשרות של המבקר להטיל על סיעה שהדוח שלה שולי?
<ארבל אסטרחן:
יש לזה הסדר אחר, שזה, אותו סכום שהיה נלקח ממימון הבחירות, ינוכה מהמימון השוטף.
<ארבל אסטרחן:
כדי ליצור איזונים שלא יפגעו במפלגות חדשות - העלאת המקדמות פוגעת בהן וזו גם הסיבה שהחוק היה צריך לעבור ב-61 – נקבעו כל מיני הסדרים.
<ארבל אסטרחן:
למשל, האפשרות להגדלת סכומי התרומות של סיעות חדשות, לא בהרבה, הן יכולות לקבל פי חמישה.
<ארבל אסטרחן:
הגדלת תקרת ההוצאות שלהן, במקרה שהן נכנסות לכנסת וזוכות במנדטים.
<ארבל אסטרחן:
לעניין תשלום המקדמה, כפי שאמרתי שמוגדל, נקבעה פה הוראת שעה.
<ארבל אסטרחן:
בעתיד, המקדמה תהיה 70% מיחידת מימון לכל ח"כ, ולא 60% כמו היום, רק לבחירות הקרובות היא תהיה 85%.
<ארבל אסטרחן:
הסיבה לזה, זה עניין חריג, אבל זה הוסבר כאן באריכות אתמול.
<ארבל אסטרחן:
אני אעבור על השינויים לעומת הנוסח של אתמול, חשוב שיופיעו בפרוטוקול: מוצע להוסיף הגדרה של רשימת מועמדים, שהיא מתייחסת למפלגה שאינה מיוצגת בכנסת והגישה בבחירות רשימת מועמדים.
<ארבל אסטרחן:
זה מונח שמשתמשים בו הרבה בחוק.
<ארבל אסטרחן:
ובכלל, בכל החוק הזה, צריך לדעת, יש הרבה בלבול בין מפלגה, למפלגה שאינה מיוצגת בכנסת, וסיעה, ורשימת מועמדים, וסיעה חדשה.
<ארבל אסטרחן:
בגלל קוצר הזמן, לא הספקנו לפתור את כל הבלגנים האלה, אבל ניסינו.
<ארבל אסטרחן:
חלק מהשינויים פשוט נוגעים למינוחים האלה.
<ארבל אסטרחן:
כנ"ל סעיף 2 שמוצע, שהוא גם מחליף את רשימת מועמדים בסיעה.
<ארבל אסטרחן:
הכול חלק מהשינויים האלה.
<ארבל אסטרחן:
יש עניין מסוים שדובר עליו אתמול, לעניין תרומות, אולי יראו כשנת בחירות – היום יש הבדל בין תרומות שאפשר לקבל בין שנה רגילה לבין שנת בחירות – שנת בחירות היא קלנדרית, היא מתחילה ב-1 בינואר, לא משנה מתי הבחירות באותה שנה.
<ארבל אסטרחן:
היתה מחשבה, שהיא תתחיל מהיום הקובע, אבל ראינו, שזה מסובך כי עד מתי היא תימשך.
יריב לוין:
גם ככה כבר כל כך מסובכים כל הדינים האלה.
יריב לוין:
רוצה לומר, שעכשיו אנחנו מתמודדים בפריימריז, התבשרנו על מערכת חדשה שהתקין מבקר המדינה.
יריב לוין:
פשוט לא להאמין.
יריב לוין:
כאילו אתה מנהל חברת שילוח בינלאומית, לא מתמודד בפריימריז של שלושה שבועות.
יריב לוין:
אתה צריך לפתוח כרטיסי ספקים.
יריב לוין:
דברים מדהימים.
יריב לוין:
אפשר לעבוד במשרה מלאה, רק בלתפעל את זה.
<ארבל אסטרחן:
אני זוכרת, שבתחילת הכנסת הזאת אמרת לי, שצריך לתקן את זה.
יריב לוין:
נכון, ולצערי לא הספקנו לטפל בכל העניין.
יריב לוין:
זה פשוט דבר מטורף.
יריב לוין:
אז צריך להיזהר מלהגיע לזה גם פה.
<ארבל אסטרחן:
אני לא חושבת, שיש פה מהסוג הזה.
<ארבל אסטרחן:
יש דבר שדובר עליו אתמול, הוא נוסח מחדש ולכן חשוב לי להבהיר אותו, דבר שקיים גם היום, איך מחשבים את מימון הבחירות של סיעה חדשה.
<ארבל אסטרחן:
סיעה חדשה שלא היתה מיוצגת בכנסת הקודמת, מימון הבחירות שלה הוא יחידת מימון לכל מנדט שהיא זכתה בו.
<ארבל אסטרחן:
מוצע להבהיר, שגם סיעה שנוצרה במהלך הכנסת, עקב החלטה של ועדת הכנסת על שינוי בהרכב הסיעתי - למשל סיעה שמתפלגת, או כמו שהיה לנו כאן לאחרונה, סיעה שהפסיקה לייצג מפלגה מסוימת, התחילה לייצג מפלגה אחרת - המימון של המפלגה שהיא מייצגת, שלא נבחרה בכנסת היוצאת, יהיה לה כמו של סיעה חדשה, קרי, יחידת מימון לכל מנדט ולא לפי שיטת הממוצעים.
יריב לוין:
לא הבנתי.
יריב לוין:
זאת אומרת, שאם התנועה עשתה את המעבר, זה משנה מבחינת - - -
<ארבל אסטרחן:
מימון הבחירות?
<ארבל אסטרחן:
בוודאי.
<ארבל אסטרחן:
איך מחושב מימון הבחירות?
<ארבל אסטרחן:
מה שהיה בתחילת כנסת, מול תחילת כנסת חלקי שניים.
יריב לוין:
זאת אומרת, שהיא לא תלך לשיטת הממוצעים?
יריב לוין:
אם התנועה רצה במתכונת החדשה שלה, היא לא היתה הולכת לשיטת הממוצעים.
<ארבל אסטרחן:
אם היא תרוץ, היא לא תלך.
יריב לוין:
זאת אומרת במילים אחרות, שאם היה לך בכנסת ארבעה מנדטים ועכשיו צופים לך הסקרים 15 מנדטים, כדאי לך להחליף פלטפורמה מפלגתית, אתה יכול לקבל מימון - - -
<ארבל אסטרחן:
בגלל זה ביקשנו את ההסכמות של כולם.
<משה שיפמן:
זה החוק הקיים כבר.
יריב לוין:
זה עניין אבסורדי.
<ארבל אסטרחן:
אם חץ תתמודד, יעשו לה ממוצע.
יריב לוין:
את זה אני מבין.
יריב לוין:
התוצאה מטורפת, היא בעצם אומרת, ששווה לך להחזיק שלט כזה, אם אתה צופה שיהיה לך גידול, כדאי לך לקפוץ ולהשתמש בשלט התחליפי.
<ארבל אסטרחן:
זה נכון, אבל זה המצב הקיים ולא משתמשים בו.
יריב לוין:
אף אחד לא יודע.